Ingrid Fiskaa

Ingrid Fiskaa (født 1977) er en norsk lektor og politiker (SV) fra Bryne som i 2021 ble innvalgt på Stortinget fra Rogaland.

 Liv og virke 
Ingrid Fiskaa har en mastergrad i historie fra Universitetet i Oslo i 2009, hvor hun skrev oppgave om Lofthusopprøret 1786–1787.DUO Statsmakta og Lofthusreisinga: styresmaktene si handtering av allmugereisinga i Nedenes og Bratsberg 1786-87, Mastergradsoppgave 2009 Hun har også litteraturvitenskap, norsk og praktisk pedagogikk i fagkretsen. Hun har blant annet arbeidet som sekretær ved Universitetsbiblioteket i Oslo.

Fiskaa var organisasjonssekretær for Sosialistisk Ungdom 1999–2002 og valgt til leder for organisasjonen 2002–2004. Hun var SVs første vararepresentant til Stortinget fra Rogaland 1997–2005 og fra 2009 til 2015.

Fiskaa var offisiell talsperson for paraplyorganisasjonen Fredsinitiativet, som organiserte en av norgeshistoriens største politiske folkemønstringer, mot den kommende krigen i Irak, 15. februar 2003. Hun ble valgt til leder for organisasjonen da Fredsinitiativet ble relansert i 2005.

Fra 2004 til 2009 var Fiskaa styremedlem i Attac-Norge. Hun var medlem av sentralstyret i SV 2003-2019 og er medlem av SVs landsstyre. Hun er også leder av Rogaland SV. 

Hun var kandidat til nestledervervet i SV i 2007, men tapte avstemningen under partilandsmøtet den 25. mars for Bård Vegar Solhjell med stemmetallene 90–114. Astrid Hygen Meyer: Folkets Fiskaa - Portrettintervju i Klassekampen 7. mars 2020

Hun har i mange sittet i styret til Noregs mållag.

Fiskaa var statssekretær for utviklingsspørsmål i Utenriksdepartementet 2009–2012. Ved stortingsvalget i 2021 ble hun valgt til stortingsrepresentant fra Rogaland for perioden 2021–2025. Hun ble valgt inn i Stortingets presidentskap som 5. visepresident.

I oktober 2022 ble hun valgt til forsvars- og utenrikspolitisk talsperson for SV.«Disse skal fronte utviklingspolitikken på Stortinget», Bistandsaktuelt, 26. oktober 2021 Når det gjelder NATO, har Fiskaa advart mot «utvidelsen av USAs interessesfære i Europa». Hun har hevdet at europeiske land står under «press» fra USA og har påpekt at Russland har historiske erfaringer med angrep fra vest via Ukraina.«SV går seg vill i stormaktsspill», Sverre Valen, redaktør i Trønderdebatt, i et innlegg i Nettavisen, 31. januar 2022 Under den russiske oppmarsjen til Russlands invasjon av Ukraina 2022 uttrykte hun frustrasjon over at Norge hadde «valgt side» i konflikten mellom Russland og Ukraina og hevdet at Norges posisjon handlet om «USA-lojalitet».«Gammel SV-vin på ny flaske», sitert av Bård Larsen, historiker og prosjektleder i den liberale tankesmien Civita, i en kronikk i VG, 24. januar 2022 Etter at invasjonen var i gang, advarte hun Sverige mot å bli med i NATO, i et leserinnlegg i svenske Aftonbladet. Hun hevdet at Norge gjennom sitt medlemskap i NATO hadde mistet «handlingsrom» når det gjelder sikkerhetspolitiske interesser, og at Sverige risikerte det samme.«SV-politiker kaster seg inn i svensk Nato-debatt», Vårt Land/NTB, 13. mai 2022

 Stortingets presidentskap 
 2025–2026: Femte visepresident
 2021–2025: Femte visepresident

 Stortingskomitéer 
 2025–2029: Medlem av Næringskomiteen
 2021–2025: Medlem av Utenriks- og forsvarskomiteen

 Referanser 

 Eksterne lenker 



Kategori:Statssekretærer i Regjeringen Stoltenberg II
Kategori:Statssekretærer fra SV
Kategori:Sosialistisk Ungdoms ledelse
Kategori:Vararepresentanter til Stortinget
Kategori:Norske lektorer
Kategori:Nynorskforkjempere
Kategori:Personer fra Time kommune
Kategori:Stortingsrepresentanter for Rogaland
Kategori:Stortingsrepresentanter 2021–2025
Kategori:Stortingsrepresentanter fra SV